title: Sabzavot, ho‘l meva va kartoshkani qayta ishlash
text: hisobga kiradi) realizatsiya narxlarida qaymog‘i olingan sut qiymati chiqarib tashlanadi va qolgan
  xarajatlar summasi qaymoqdan olingan asosiy mahsulot soniga tegishli bo‘ladi.
  Ikkinchi bosqichda sariyog‘ tannarxi hisoblab chiqiladi.
  Buning uchun taqsimlangan
  qo‘shimcha sarflarni ham hisobga olingan holda qayta ishlashda hisobga olingan xarajatlar
  summasidan qo‘shimcha mahsulot – ayronning belgilangan narxlardagi qiymati chiqarib
  tashlanadi va qolgan xarajatlar summasi olingan asosiy mahsulot – sariyog‘ga tegishli bo‘ladi.
  Xarajatlarni alohida hisobga olish mavjud bo‘lgan boshqa qayta ishlashlar bo‘yicha ham
  mahsulot tannarxi mana shunday yo‘l bilan aniqlanadi (pishloq, yog‘li tvorog, quyultirilgan sut
  ishlab chiqarish).
  Sutni qayta ishlab chiqarishda sut xom-ashyosining (sut, qaymoq, yog‘i olingan sut) sarfini
  va tayyor mahsulotning chiqishini doimiy nazorat qilish muhim ahamiyatga ega.
  Sut va sut
  mahsulotlarini qayta ishlash qaydnomalari (124-shakl) mana shu maqsadda yuritiladi. Ularda
  xronologik izchillikda qayta ishlov berishga kelgan sut mahsuloti, qayta ishlashdan keyin olingan
  sut mahsulotlari nomi, ularning soni va yog‘ning miqdorini qayd qilinadi. Qaydnomaning orqa
  tomoni ish vaqtini hisobga olish va ish haqini hisoblab chiqish uchun foydalaniladi. Sutni qayta
  ishlashdan olingan mahsulotlar sarfi ham mana shu yerda aks ettiriladi. Bunda mahsulotning
  qayerga,
  kimga berilganligi, hujjatning tartib nomyeri, soni, yog‘ining miqdori ko‘rsatiladi.
  Qaydnoma asosida har kuni xom ashyo sarfi va tayyor mahsulotning chiqishi nazorat qilinadi.